wickkiey/tamil-wikipedia-chunked huggingface dataset:
# வலைவாசல்:மெய்யியல்/தேர்ந்தெடுத்த கட்டுரை/7

**மொழி மெய்யியல்** என்பது மொழியின் இயல்பு, மூலம் மற்றும் பயன்பாடு குறித்த அறிவுசார் ஆராய்ச்சியாகும். பகுப்பாய்வு மெய்யியலாளர்கள், ஒரு தலைப்பாக மொழியின் மெய்யியலைக் கருதுகையில் அதன் நான்குமுக்கியகேள்விகளாக -பொருள் இயல்பு, மொழிப்பயன்பாடு,மொழி அறிதிறன், மற்றும் மொழிக்கும் மெய்ந்நிலைக்குமான தொடர்பு ஆகியவற்றைக் கருதுவர். எனினும் பெருநிலப்பகுதி மெய்யியலாளர்களைப் பொருத்தமட்டில் மொழி மெய்யியல் தனித் தலைப்புப் பொருளாகக் கருதத்தகாததாகும். அதனை ஏரணம், வரலாறு அல்லது அரசியல்முதலிய மெய்யியலின் ஒரு பகுதியாகக் கருதினர்.<span data-segmentid="19"></span>  
முதலாக, பொருளின் *இயல்பு* மற்றும் "பொருள்படுவது" என்பதன்பொருள் ஆகியவைக் குறித்தே மொழி மெய்யியலாளர்கள் ஆய்வு செய்வர். ஒத்தச்சொல்லின் இயல்பு, பொருளின் மூலங்கள்,மற்றும்அறியக்கூடிய அதிகபட்ச பொருள் எண்ணிக்கை போன்றதலைப்புகள்இவ்வாய்வினுள்அடக்கம். சொற்றொடர்கள் எவ்வாறு ஒரு முழுமையான பொருள் படுமாறு அதன் *பகுதிகள்* கொண்டு *கோர்க்கப்படுகிறது* என்பதைப் புலனாயும் செயல்கூறுகளும், பகுப்பாய்வு மொழி மெய்யியலாளர்கள் ஆய்வு மேற்கொள்ளும் இத்தலைப்பின் கீழ் அமையப்பெறும்.  
அவர்கள், இரண்டாவதாக,பேசுவோரும் கேட்போரும்கருத்துப் பரிமாற்றத்ல் மொழியை எவ்வாறு பயன்படுத்துவார்கள் என்பதையும் சமூகத்தில்மொழி எவ்வாறு பயன்படுத்தப்படுகிறது என்பதையும் புரிந்துகொள்ள முனைவர். மொழி கற்றல், மொழியாக்கம் மற்றும் பேச்சுச் செயல்கள் முதலிய தலைப்புகள் தனிச்சிறப்பான ஈடுபாடுகளுள் அடங்கும்.  
மூன்றாவதாக, அவர்கள், பேச்சாளர் மற்றும் விளக்குவோர் ஆகியோரது அறிபுலனில் மொழி எவ்வாறு தொடர்புபடுத்தப்படுகிறது என்பதையும் அறிய முனைவர். சொற்களை மற்ற சொற்களாக வளமாக மொழிபெயர்க்கத் தேவையான அடிப்படைகள் இவர்களின் ஆய்வுள் அடக்கம்.  
இறுதியாக, அவர்கள், மொழி உண்மையோடும் சான்றோடும் எவ்வாறு தொடர்புபடுத்தப்படுகிறது என்பதையும் புலனாய்வர். மெய்யியலாளர்கள் எவ்வெத் தொடர்கள் உண்மையானவை என்று கருதுவதை விடுத்து எவ்வகையான பொருள்கள் உண்மையாகவோ பொய்யாகவோ இருக்கக்கூடும் என்பதையே கருதுவர். ஓர் உண்மை-சார் மொழி மெய்யியலாளர், பொருளற்ற தொடர் ஒன்று உண்மையாகவோ பொய்யாகவோ இருக்கக் கூடுமோ என்றோ அல்லது இல்லாத ஒன்றைப் பற்றியகருத்தை ஒரு தொடரால் வெளிப்படுத்தஇயலுமோ என்றோ சிந்திப்பாரே ஒழிய, தொடர்கள் எவ்வாறு பயன்படுத்தப்படுகின்றன என்பதைப் பற்றி சிந்திக்க மாட்டார்.<span data-segmentid="41"></span>
# 2014 சமால்பூர் செயற்கை மோதல்

**சமால்பூர் செயற்கை மோதல் வழக்கு** (*Jamalpur Fake Encounter case*) இந்திய மாநிலம் பஞ்சாபில் லூதியானாவின் சமால்பூர் பகுதியில் நடந்துவரும் குற்றவியல் வழக்காகும். செப்டம்பர் 2014இல் இரண்டு தலித் சகோதரர்கள், அரிமிந்தர் சிங் (23), சதீந்தர் சிங்(25), காவல்துறையினரால் செயற்கை மோதலில் கொல்லப்பட்டதாக வழக்கு நடக்கின்றது. பஞ்சாப் காவல்துறையினர் மூத்த காவல்துறை கண்காணிப்பாளர் உட்பட மூன்றுபேரை இந்த இளைஞர்களைக் கொலை செய்ததாக குற்றஞ்சாட்டி பணியிடை நீக்கம் செய்துள்ளனர்.
# 2014 சமால்பூர் செயற்கை மோதல்

## விவரம்

அரிமிந்தர் சிங்கும் சதீந்தர் சிங்கும் மாச்சீவாடா அருகிலுள்ள போவாப்பூர் சிற்றூரைச் சேர்ந்தவர்கள். சாம்ராலா அருகிலுள்ள தனியார் கல்லூரியில் பட்டப்படிப்பு படித்து வந்தனர். மாவட்ட அளவில் சடுகுடு ஆட்டக்காரர்களாக விளங்கினர். இருவருக்கும் 2013/14இல் குற்றப் பின்னணி இருந்தது; கொலை செய்ய முயற்சி, அத்துமீறல், பெண்ணைத் தாக்கி பாலியல் தொந்தரவு கொடுத்தல் என்பன. ஆனால் இவை புனையப்பட்ட வழக்குகள் என அவர்களது குடும்பம் மறுத்தது.  
சமால்பூரில் இரண்டு சகோதரர்களும் வாடகை வீட்டில் குடியிருந்தனர். இவர்கள் இருந்த வீட்டின் உரிமையாளரும் அகாலி தளம் (பாதல் குழு) உறுப்பினருமான குர்சித் சிங் தூண்டுதலில் காவலர் யத்வீந்தர் சிங், இரண்டு ஊர்க்காவல் படையினர் பல்தேவ் சிங், அஜித் சிங் இவர்களைத் தாக்கினர். குற்றவழக்கில் குர்சித் சிங்கும் குற்றவாளியாக சேர்க்கப்பட்டுள்ளார்.
# 2014 சமால்பூர் செயற்கை மோதல்

## காவலர்கள் மீதான நடவடிக்கை

கொலை முயற்சியில் ஈடுபட்டதாக குற்றஞ்சாட்டப்பட்டிருந்த இந்தச் சகோதரர்களை கொன்றதற்காக காவலர்கள் பாராட்டுக்களை எதிர்பார்த்திருந்தனர். ஆனால் காவலரும் இரண்டு ஊர்காவல் படையினரும் பணிநீக்கம் செய்யப்பட்டனர். மாச்சீவாடா காவல்நிலைய நிலைய அதிகாரி மஞ்சிந்தர் சிங்கும் பணிநீக்கம் செய்யப்பட்டார். கன்னா மாவட்ட மூத்த காவல்துறைக் கண்காணிப்பாளர், அரிஷ்குமார் பன்சல் கடமை தவறியதாக பணியிடைநீக்கம் செய்யப்பட்டுள்ளார். வன்கொடுமைத் தடைச் சட்டத்தின் கீழும் வழக்கு பதியப்பட்டுள்ளது.
# சர்சோன் டா சாக்

**சர்சோன் டா சாக்** *( Sarson da saag )* என்று இந்தி மொழியிலும், சர்சோன் கா சாக் (**Sarson ka saag**) என உருதுவிலும் அழைக்கப்படுகிறது. இந்தியா, பாக்கித்தான் நாடுகளின் பஞ்சாப் மாநிலங்களில் புகழ்வாய்ந்த ஒரு சைவ உணவுப்பொருளாகும். இது கடுகு இலைகளுடன் மசாலாப் பொருட்களைச் சேர்த்து தயாரிக்கப்படுகிறது.  
இந்த உணவு பாரம்பரியமான முறையில் தயாரிக்கப்பட்டு, மக்கி டி ரொட்டி ( பொருள் புளிப்பற்ற சோள ரொட்டி ) என்னும் ரொட்டியுடன் பரிமாரப்படுகிறது. இதை வெண்ணெய் (பதப்படுத்தப்படாத வெள்ளை வெண்ணெய் அல்லது பதப்படுத்தப்பட்ட மஞ்சள் வெண்ணெய்) அல்லது அதைவிட மேம்பட்டதாக நெய், கொஞ்சம் பசலைக்கீரை (பஞ்சாப்பியில் பாலக்) ஆகியவற்றைச் சேர்த்து சமைக்கப்படுகிறது. நிறத்திற்கு வண்ணத்தைச் சேர்த்து கெட்டியாக செய்யப்படும்.
# தஞ்சாவூர் சங்கரநாராயணர் கோயில்

**தஞ்சாவூர் சங்கரநாராயணர் கோயில்**, தமிழ்நாடு, தஞ்சை மாவட்டம், தஞ்சாவூரில் மேல ராஜ வீதியில் சிவகங்கைக்குளத்தின் அருகே அமைந்துள்ளது.
# தஞ்சாவூர் சங்கரநாராயணர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும். இக்கோயில் வரலாறு பிருகதீஸ்வர மகாத்மியம், தஞ்சபுரி மகாத்மியம் முதலிய நூல்களில் கூறப்பட்டுள்ளன.
# தஞ்சாவூர் சங்கரநாராயணர் கோயில்

## மூலவர்

இக்கோயிலின் மூலவராக சங்கர நாராயணர் லிங்கத்திருமேனியாக உள்ளார்.
# தஞ்சாவூர் சங்கரநாராயணர் கோயில்

## அமைப்பு

கோயிலின் முகப்பில் சங்கரநாராயணர் இரு புறமும் தேவியருடன் காணப்படுகிறார். கருவறையின் முன்பாக நந்தியும், பலிபீடமும் உள்ளன. மூலவர் அறையின் இடப்புறம் பாலாம்பிகை சன்னதி உள்ளது. கருவறை கோஷ்டத்தில் தட்சிணாமூர்த்தி, அடிமுடிகாணா அண்ணல், துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. திருச்சுற்றில் செல்வகணபதி, வள்ளிதெய்வானையுடன் கூடிய சுப்பிரமணியர், பார்வதி தேவி மற்றும் லட்சுமி தேவியுடன் சங்கரநாராயணர், கஜலட்சுமி ஆகியோர் உள்ளனர். மண்டபத்தில் நவக்கிரகங்கள், சூரியன், சனீஸ்வரன், கால பைரவர் உள்ளனர்.
# தஞ்சாவூர் சங்கரநாராயணர் கோயில்

## சங்கரநாராயணர் சிறப்பு

சங்கரநாராயணர் சிற்பம் திருச்சுற்றில் உள்ளது. சங்கரநாராயணன், வலப்புறம் சிவனின் அம்சமாகவும், இடப்புறம் நாராயணரின் அம்சமாகவும் காணப்படும் கோலத்தில் உள்ளார். இறைவி பாலாம்பிகை தனி சன்னதியில் உள்ளார். வலப்புறம் ஜடா மகுடம், கங்கை, சந்திரன், நெற்றிக்கண், மகர குண்டலம், திருநீறு, உருத்திராட்சமாலை, மேற்கரத்தில் மழு, இடுப்பில் புலித்தோல் என்ற நிலையில் சிவனின் தோற்றமும், இடப்புறம் மணி மகுடம், திருநாமம், திருவாபரணங்கள், மேற்கரத்தில் சங்கு ஏந்தியபடி திருமாலின் தோற்றமும் சிறப்பான அம்சமாகும்.
# பொன்னிறத்தாள் அம்மன்

**பொன்னிறத்தாள் அம்மன்** என்பவர் நாட்டார் தெய்வங்களில் ஒருவராவார். இவர் பொன்னிறம் போன்ற வண்ணமுடையவராக இருந்தமையால் பொன்னிறத்தாள் என அழைக்கப்படுகிறார். இவர் கற்பிணியாக இருக்கும்போது கள்ளர்களால் இசக்கி தெய்வத்திற்கு பலி கொடுக்கப்பட்டு தெய்வமானார்.  
பொன்னிறத்தாளின் கதை குமரி மாவட்டங்களில் வாய்மொழி வில்லுப்பாடலாகப் பாடப்பட்டது. சூல்பெண் பலி எனும் கொடூரமான நரபலி சடங்கு முறை தமிழகத்தில் இருந்துள்ளமைக்கான சான்றாக இக்கதை உள்ளது.
# பொன்னிறத்தாள் அம்மன்

## தொன்மம்

கள்ளர்கள் தங்களுடைய களவுக்காக சூல் முப்பலி இடும் சடங்கை செய்வார்கள். அதில் சூல் (கருவுற்ற) ஆடு, சூல் பன்றி மற்றும் சூல் பெண் ஆகியோர் அடங்குவர். இவ்வாறு முப்பலியின் போது பலிகொடுக்கபட்ட கருவுற்ற பெண் பொன்னிறத்தாள். பலி கொடுக்கப்பட்ட பிறகு சிவபெருமானிடம் சென்று பல வரங்களைப் பெற்றாள். அதனால் பொன்னிறத்தாள் அம்மன் என அழைக்கப்படுகிறார்.
# பொன்னிறத்தாள் அம்மன்

## கதைப்பாடல்

நாட்டார் கதைப்பாடல்ககளை ஆய்வு செய்து ஆவணம் செய்த நா. வானமாமலை இவருடைய கதையை பொன்னிறத்தாள் அம்மன் கதை என பதிவு செய்துள்ளார்.
# பொன்னிறத்தாள் அம்மன்

## கோவில்கள்

- பொன்னிறத்தாள் அம்மன் கோயில், கடையம், திருநெல்வேலி மாவட்டம்.
# நெய்யாற்றங்கரை தொடருந்து நிலையம்

**நெய்யாற்றங்கரை இரயில் நிலையம்** (நிலைய குறியீடு:NYY) கேரளத்தின் திருவனந்தபுரம் மாவட்டத்தில் அமைந்துள்ள இரயில் நிலையங்களில் ஒன்றாகும். இது நாகர்கோவில் - திருவனந்தபுரம் இரயில் வழித்தடத்தில் அமைந்துள்ளது. இது தென்னக இரயில்வேயின் திருவனந்தபுரம் கோட்டத்தின் கட்டுப்பாட்டில் உள்ளது.
# நெய்யாற்றங்கரை தொடருந்து நிலையம்

### விரைவுத் தொடருந்து

| இரயில் பெயர் | இரயில் எண் | புறப்படும் இடம் | சென்று சேருமிடம் | சேவை | வழி |
| --- | --- | --- | --- | --- | --- |
| 16127 | குருவாயூர் விரைவு | சென்னை | குருவாயூர் | தினசரி | திருவனந்தபுரம், ஆலப்புழா, எர்ணாகுளம் |
| 16128 | குருவாயூர் விரைவு | குருவாயூர் | சென்னை | தினசரி | நாகர்கோவில், மதுரை, திருச்சி |
| 16723 | அனந்தபுரி விரைவு | சென்னை | திருவனந்தபுரம் | தினசரி | குழித்துறை |
| 16382 | ஜெயந்தி ஜெயந்தா விரைவு | கன்னியாகுமரி | மும்பை | தினசரி | திருவனந்தபுரம், எர்ணாகுளம், புனே |
| 16525 | ஐலேண்ட் விரைவு | கன்னியாகுமரி | பெங்களூர் | தினசரி | திருவனந்தபுரம், எர்ணாகுளம், கோயம்புத்துர் |
| 56701 | மதுரை பயணிகள் விரைவு | கொல்லம் | மதுரை | தினசரி | நாகர்கோவில், திருநெல்வேலி |
| 56700 | கொல்லம் பயணிகள் விரைவு | மதுரை | கொல்லம் | தினசரி | திருவனந்தபுரம், வர்க்கலா |
| 16526 | ஐலேண்ட் விரைவு | பெங்களூர் | கன்னியாகுமரி | தினசரி | நாகர்கோவில் |
| 16381 | ஜெயந்தி ஜெயந்தா விரைவு | மும்பை | கன்னியாகுமரி | தினசரி | நாகர்கோவில் |
| 16605 | ஏறநாடு விரைவு | நாகர்கோவில் | மங்களூர் | தினசரி | திருவனந்தபுரம் |
# பர்தாப் சிங் கைரோன்

**பிரதாப் சிங் கைரோன்** (*Partap Singh Kairon*, 1901–1965) பஞ்சாப், அரியானா, இமாச்சலப் பிரதேசம் உள்ளடங்கிய பஞ்சாப் மாகாணத்தின் முதலமைச்சராக சனவரி 23, 1956 முதல் சூன் 21, 1964 வரை எட்டு ஆண்டுகள் இருந்தவர். விடுதலைக்குப் பிந்தைய பஞ்சாப் மாகாணத்தின் முன்னேற்றப் பாதையை வகுத்தவர் என அறியப்படுகின்றார். இந்திய விடுதலை இயக்கத்திலும் பங்கேற்று பிரித்தானியப் பேரரசால் இரு முறை சிறை சென்றவர்.
# பர்தாப் சிங் கைரோன்

## இளமை வாழ்வு

1901இல் சீக்கிய குடும்பமொன்றில் பர்தாப் சிங் பிறந்தார். பிரித்தானியாவின் இந்தியப் பேரரசு காலத்தில் இருந்த பஞ்சாபின் அமிர்தசரசு மாவட்டத்தில் உள்ள இவர் பிறந்த சிற்றூரான கைரோன் இவரது கடைசி பெயராக அமைந்துள்ளது. இவரது தந்தை, நிகால் சிங் கைரோன், இந்த மாகாணத்தில் மகளிர்களுக்கான கல்வியை துவக்குவதில் முன்னோடியாக இருந்தார். பர்தாப் தேராதூனிலுள்ள பிரவுன் கேம்பிரிட்சு பள்ளியிலும் அமிர்தசரசு கல்சா கல்லூரியிலும் கல்வி பயின்றார். பின்னர் அமெரிக்க ஐக்கிய நாடு சென்று அங்குள்ள பண்ணைகளிலும் தொழிலகங்களிலும் பணி புரிந்து தமது செலவிலேயே மிச்சிகன் பல்கலைக்கழகத்தில் அரசியல் அறிவியலில் பட்டமேற்படிப்பு முடித்தார். தவிரவும் கலிபோர்னியா பல்கலைக்கழகம் (பெர்க்லி)யில் பொருளியலில் பட்ட மேற்படிப்பும் முடித்தார். ஐக்கிய அமெரிக்காவில் பின்பற்றப்படும் வேளாண் முறைமைகளால் கவரப்பட்ட பர்தாப் பின்னாட்களில் இந்தியாவில் அந்த முறைமைகளை பின்பற்ற முயற்சி மேற்கொண்டார்.
# பர்தாப் சிங் கைரோன்

## இறப்பு

1964இல் தன் மீதான ஊழல் குற்றச்சாட்டுகளை புலனாய்வு செய்த விசாரணை ஆணையம் பெரும்பாலான குற்றங்களிலிருந்து இவரை விடுவித்தது; இருப்பினும் பஞ்சாப் முதலமைச்சர் பதவியிலிருந்து விலகினார். பெப்ரவரி 6, 1965 அன்று தில்லியிலிருந்து அமிர்தசரசு செல்லும் பெரும் தலைநெடுஞ்சாலையில் இரசோயி என்னும் சிற்றூர் அருகே தானுந்தினுள்ளே சூச்சா சிங் பாசி என்ற கொலையாளியால் சுடப்பட்டு இறந்தார். பின்னர் கொலைக்குற்றவாளியான பாசி தூக்கிலிடப்பட்டார்.
# சோனார் பாங்லா விரைவுவண்டி

**சோனார் பாங்லா விரைவுவண்டி**, வங்காளதேசத்தில் இயக்கப்படும் வண்டி. இந்த வண்டி நாட்டின் தலைநகரான டாக்காவில் இருந்து சட்டகிராம் எனப்படும் சிட்டகாங் வரை சென்று திரும்பும். இந்த வண்டியை வங்காளதேச தொடர்வண்டித்துறை இயக்குகிறது. இதை வங்காளதேசப் பிரதமராக இருந்த ஷேக் ஹசீனா கொடியசைத்து துவக்கிவைத்தார்.  
இந்த வண்டியும் சுபர்ணா விரைவு வண்டியும், டாக்கா - சிட்டகாங் வழித்தடத்தில் இடைநில்லாமல் பயணிக்கின்றன. இவை தவிர ஏழு தொடருந்துகளும் இந்த வழித்தடத்தில் இயக்கப்படுகின்றன.
# ராணி சென்னம்மா விரைவுவண்டி

**ராணி சென்னம்மா விரைவுவண்டி**, இந்திய இரயில்வேயின் தென்மேற்கு தொடருந்து மண்டலத்தில் இயக்கப்படும் ஒரு விரைவுத்தொடர்வண்டி. கருநாடகத்தின் பெங்களூர் மற்றும் மகாராஷ்டிராவின் கோலாப்பூர் நகரங்களுக்கிடையே நாள்தோறும் இயக்கப்படும் இத்தொடர்வண்டி பெளகாவி, லோண்டா, ஹுப்பள்ளி, ஆவேரி, தாவண்கரே, பீருர், அர்சிகெரே, தும்கூர் உள்ளிட்ட நகரங்களினூடாகப் பயணிக்கின்றது.  
கிட்டூரைத் தலைமையிடமாகக் கொண்டு வடக்கு கருநாடகத்தின் பெரும்பகுதியை ஆண்ட ராணி சென்னம்மாவின் பெயரால் வழங்கப்படும் இத்தொடர்வண்டி ஏறத்தாழ பதினாறரை மணி நேரத்தில் 796 கி.மீ தொலைவைக் கடக்கிறது.
# சான்டியாகோ கசோர்லா

**சான்டியாகோ கசோர்லா** (**Santiago Cazorla**, ; பிறப்பு திசம்பர் 13, 1984) என்பவர் எசுப்பானிய நாட்டைச் சேர்ந்த தொழில்முறை கால்பந்து வீரராவார். தற்போது இங்கிலாந்து பிரீமியர் லீக் அணியான ஆர்சனலிலும் எசுப்பானியா தேசிய காற்பந்து அணியிலும் ஆடிவருகிறார். இவர் ஒரு திறம்மிக்க தாக்கும் நடுக்கள வீரர் ஆவார்; இவர் தனது இரு கால்களினாலும் கால்பந்தினைக் கட்டுப்படுத்துவதில் தேர்ந்தவர் ஆவார். 2013-ஆம் ஆண்டில் உலகின் மிகச்சிறந்த 10-வது கால்பந்து ஆட்டக்காரராகப் புளூம்பெர்க் இதழில் வரிசைப்படுத்தப்பட்டார்.  
எசுப்பானிய தேசிய அணியில் 75 முறை ஆடியுள்ள இவர் யூரோ 2008 மற்றும் யூரோ 2012 போட்டித் தொடர்களில் பங்கெடுத்துள்ளார்; அவ்விரு கோப்பைகளையும் எசுப்பானிய அணி வென்றது. மேலும் எசுப்பானிய 2014 உலகக்கோப்பை காற்பந்து அணியிலும் இடம் பெற்றார்.
# சான்டியாகோ கசோர்லா

## வெளியிணைப்புகள்

- Arsenal official profile
- BDFutbol profile
- National team data
- Premier League profile
-
-
# சாவானா மில் படுகொலைப் பாட்டு

**சாவானா மில் படுகொலைப் பாட்டு** என்பது நாட்டார் கதைப்பாடல்களின் ஒரு வகையான கொலைச் சிந்தினைச் சேர்ந்தது. புதுவையில் பிரான்ஸ் அரசு தொழிலாளர்களின் போராட்டதை அடக்க துப்பாக்கி சூடு நடத்தினர். இதனை பாரதிதாசன் எழுதியுள்ளார்.
# சாவானா மில் படுகொலைப் பாட்டு

## நிகழ்வு

19-ம் நூற்றாண்டின் இறுதியில் பிரான்ஸ் அரசு புதுவையில் பெரிய பஞ்சாலையைத் தொடங்கியது. அதற்கு சாவானா டெக்ஸ்டைல்ஸ் மில் என பெயரிடப்பட்டது. அக்காலத்தில் ஆசிய நாடுகளிலேயே பெரிய பஞ்சாலைகளாகச் சென்னை பக்கிங்ஹாம் கர்நாட்டிக் மில்லும் புதுவை சாவானா டெக்ஸ்டைல்ஸ் மில்லும் விளங்கின.  
1900-லிருந்து 1935 வரை சாவானா மில்லில் தொழிலாளர் சங்கம் இல்லை. தொழிலாளர்கள் தங்களுடைய தேவைகளை மேலதிகாரிகளுக்கு கூற ஒன்றிணைந்து சிறுசிறு போராட்டம் செய்து வந்தனர். ரேடியர் மில்லில் தொடங்கிய சம்பளப் போராட்டம், 1935-ம் ஆண்டு பிப்ரவரி மாதம் நான்காம் தேதியில், 10 மணிநேர வேலை உள்ளிட்ட பல கோரிக்கைகளை முன்வைத்துப் போராடத் தொடங்கினர்.  
மக்கள் தலைவர் வ. சுப்பையா ஜூலை மாத கடைசி வாரத்தில் மூன்று தொழிற்சாலை தொழிலாளிகளையும் இணைத்துப் போராடினார். அப்போதைய புதுவை பிரான்சு அரசு போராடும் தொழிலாளிகள் மீது இராணுவத்தினரைக் கொண்டு சுட்டது. இந்த தாக்குதலில் 12 தொழிலாளர்கள் கொல்லப்பட்டனர். பலர் படுகாயமடைந்தனர்.
# சாவானா மில் படுகொலைப் பாட்டு

## கொலைச் சிந்து

1936-ம் ஆண்டு ஜூன் 30-ம் தேதி நடைபெற்ற துப்பாக்கிச் சூட்டில் கொல்லப்பட்ட தொழிலாளர்களை மையமாக கொண்டு புதுவைக் கவிஞர் பாரதிதாசன் கொலைச் சிந்து பாடினார்.
# விக்கிப்பீடியா:Statistics/July 2016

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# பரெட் எம்82

**பரெட் எம்82** (*Barrett M82*) என்பது ஐக்கிய அமெரிக்க இராணுவத்தினால் தர அளவிடப்படுத்தப்பட்ட, பின்தாக்க இயக்க, அரைத் தானியக்க, சடப்பொருள் எதிர்ப்பு நீள் துப்பாக்கி ஆகும். இது பரெட் சுடுகலன் உற்பத்தி நிறுவனத்தினால் தயாகிக்கப்பட்டது. இதனை உலகில் பல்வேறு இடங்களில் உள்ள படையினரால் பயன்படுத்தப்படுகிறது. சடப்பொருள் எதிர்ப்பு நீள் துப்பாக்கி என வகைப்படுத்தப்பட்டாலும், சில படையினர் இதனை தனிமனித எதிர்ப்பு மறைசுடு நீள் துப்பாக்கியாகவும் பயன்படுத்துவதுண்டு.
# பரெட் எம்82

## பாவனையாளர்

-
-
-
-
-
-
-
-
-
-
-
-
-
-
-
-
-
-
-
-
-
-
-
-
# டர்குனோவ் மறைசுடு மரைகுழல் துப்பாக்கி

|is_ranged=yes  
|service=1963–தற்போது
|used_by=பார்க்க *பாவனையாளர்*
|wars=வியட்நாம் போர்
கம்போடிய–வியட்நாம் போர்
ஆப்கான் சோவியத் போர்
வளைகுடாப் போர்
சோமாலிய உள்நாட்டுப் போர்
ஆப்கானித்தானில் போர் (2001–14)
ஈராக் போர்
முதலாவது செச்சினியப் போர்
இரண்டாவது செச்சினியப் போர்s
கார்கில் போர்
2011 லிபிய உள்நாட்டுப் போர்
சிரிய உள்நாட்டுப் போர்
யெமன் உள்நாட்டுப் போர் (2015)  
|designer=டர்குனோவ்
|design_date=1958  
|manufacturer=இஸ்மாஸ்
|production_date=1963–தற்போது
|number=
|variants=*பல*  
|weight= (with scope and unloaded magazine)
-
-
-
-
-
-
-
-
-
-
-
-
-
- :
-
-
-
-
# கித்தா நடனம்

**கித்தா நடனம்** (*Giddha*, ) என்பது இந்திய, பாக்கித்தான் நாடுகளின் பஞ்சாப் பகுதிப் பெண்கள் ஆடுகின்ற ஒரு பிரபலமான நாட்டுப்புற நடனம் ஆகும். பாரம்பரிய நடனமான வட்ட நடனத்திலிருந்து பிறந்த ஒருவகை நடனமாக இது கருதப்படுகிறது. இது பங்கரா நடனத்தைப் போலவே துடிப்புநிறைந்ததாகும். அதேநேரத்தில், பெண்மையின் நளினம், நேர்த்தி, நெகிழ்ச்சி ஆகிய கலைநுட்பங்களும் இந்நடனத்தில் ஆக்கப்பூர்வமாக வெளிக்கொணரப்படுகின்றன. வண்ணமயமான கித்தா நடன வடிவம், தற்பொழுது இந்தியநாட்டின் அனைத்துப் பகுதிகளிலும் படியெடுக்கப்பட்டு ஆடப்படுகிறது. முக்கியமாக, பண்டிகை நாள்களிலும் சமூக விழாக்களிலும் பெண்கள் கித்தா நடனத்தை ஆடுகின்றனர்
# மம்பட்டியான் கதைப்பாடல்

**மம்பட்டியான் கதைப்பாடல்** என்பது நாட்டார் கதைப் பாடல்களில் ஒன்றாகும். மலையூர் என்ற இடத்தில் கொள்ளைக் காரனாகவும், கொலைக்காரனாகவும் வாழ்ந்த அய்யாதுரை என்பவரின் கதையை இப்பாடல் விவரிக்கிறது.  
இவர் நெடுஞ்சாலைத்துறையில் வேலை செய்கின்ற போது மண்வெட்டியை தோளில் சுமந்து சென்றதாலும், மண்வெட்டியை ஒத்த முகத்தாடையை கொண்டிருந்ததாலும் மம்பட்டியான் என அழைக்கப்பட்டார். இவருடைய ஊரான மலையூர் என்பதனை இணைத்து மலையூர் மம்முட்டியான் என்று அழைக்கப்பட்டார்.
# மால்வா (பஞ்சாப்)

**மால்வா** *(ஆங்கிலம்:Malwa ,பஞ்சாபி: ਮਾਲਵਾ)* என்பது சத்தலச்சு ஆற்றுக்கு தெற்கே உள்ள இந்திய நாட்டின் பஞ்சாப்பு மாநிலப்பகுதியாகும். இந்த மண்டலத்தில் வசிக்கின்றவர்கள் மால்வை மக்கள் என்ற காரணப்பெயரால் அழைக்கப்படுகின்றனர். மால்வா மண்டலத்தின் மேற்குப் பகுதியில் வசிப்பவர்கள் மால்வை மொழியுடன் பஞ்சாபி மொழியைப் பேச்சு மொழியாகக் கொண்டுள்ளனர். மால்வா மண்டலத்தின் கிழக்கும் மாவட்டங்களில் பஞ்சாபி வட்டார மொழியாக புவாதி மொழி பேசப்படுகிறது. புவாதி மொழி பேசப்படக்கூடிய பகுதிகள் சில சந்தர்ப்பங்களில் போவாத்து அல்லது புவாதா என்ற காரணப்பெயரால் அழைக்கப்படுகின்றன.
# மால்வா (பஞ்சாப்)

## மால்வா மண்டலத்தின் மாவட்டங்கள்

இங்கு கொடுக்கப்பட்டுள்ள மாவட்டங்கள் மால்வா மண்டலத்தில் இடம்பெற்றுள்ள மாவட்டங்களாக வகைப்படுத்தப்பட்டுள்ளன:  
- பெரோசுபூர்
- பாசில்கா
- பரிட்கோட்டு
- சிறீ முக்த்சர் சாகிப்பு
- மோகா
- பட்டிண்டா
- உலூதியானா
- பருனாலா
- மான்சா
- சங்கரூர்
- சாகித்து பகத்து சிங்கு நகர் (முன்னர் நவான்சார்)
- பதேகார் சாகிப்பு
- பட்டியாலா
- உரூபுநகர் (முன்னர் உரோபார்)
- அசீதுசிங்கு நகர் (முன்னர் மொகாலி)
# சன்வே தைஹுலைட்

**சன்வே தைஹுலைட்** *(English :Sunway TaihuLight, Chinese:神威·太湖之光)* என்பது 93 ஐம்மிதப்புப் புள்ளிச் செயல்பாடு கொண்ட சீனாவின் மீத்திறன் கணினியாகும்.அதாவது ஒரு வினாடியில் 93 ட்ரில்லியன் கணித்தல்களைச் செய்யக்கூடியது. ஒரு குவாட்ரில்லியன் என்பது ஓராயிரம்டிரில்லியன்களைக்(1000 X 1000 X 1000 X 1000 X 1000) குறிக்கும். இம் மீத்திறன் கணணியானது 40,960 ப்ரோசெசர் இணைப்புகளை கொண்டுள்ளது. இதன் நினைவகம் 1.31 Peta Byte (10005 PB) கொண்டு செயல்படுகின்றது. இது சன்வே ரைஸ் 2.0.5 (Sunway RaiseOS 2.0.5) என்ற லினக்ஸ் இயங்குதளத்தின் முலம் இயக்கப்பட்டுக்கொண்டு இருக்கிறது.  
இதற்கு முன்னர் உலகின் அதிவேகக் கணணியாக இருந்த சீனாவின் தியான்கே-2 மீத்திறன் கணணியை போல் ஏறத்தாழ இரண்டு மடங்கு வேகமுடையதாகவும் ,மும்மடங்கு திறமையாகவும் செயல்படுகிறது.எடுத்துக்காட்டாக உலகிலுள்ள 7.2 பில்லியன் மக்கள் மின்னணு கால்குலேட்டர்களை 32 ஆண்டுகள் பயன்படுத்தி அல்லது இரண்டு மில்லியன் டெஸ்க்டாப் கணினிகள் ஒன்றாக ஒரு நிமிடம் பயன்படுத்தி செய்யும் ஒரு வேலையை இது 60 வினாடியில் முடித்துவிடும் வல்லமை கொண்டது. இது சீனாவில் ஜியாங்க்சு மாகணத்திலுள்ள தேசிய மீத்திறன் கணினி மையத்தில் (National Research Centre of Parallel Computer Engineering and Technology (NRCPC)) உள்ளது.  
அமெரிக்க சக்திவளத்துறையினரால் பயன்படுத்தப்படும் டைட்டான் மீத்திறன் கணனியின் உச்சபட்ச செயற்பாட்டு திறன் 17.59 ஐம்மிதப்புப் புள்ளிச் செயல்பாடு ஆகும். சன்வே தைஹுலைட் மீத்திறன் கணனியானது சீன தேசிய மீக்கணினிப் மையத்தில் வக்ஷி(wuxi) புகைப்பட சேர் ஜியாங்சு(Jiangsu) மாகாணத்தில் உள்ளது. இதன் மதிப்பு 270 மில்லியன் டாலர். இந்திய ரூபாய் மதிப்பில் 18170851500. இது தேசிய மீத்திறன் கணனி நிறுவகத்தில் நிறுவப்பட்டு தென்சீனாவின் கல்வி மற்றும் ஆய்வுகளிற்காக பயன்படுத்தப்படவுள்ளது.இது உலகின் மிக வேகமான கணினியாக ஜூன் 2016-ல் அறிவிக்கப்பட்டது.
# ஹரிப்பிரியா விரைவுவண்டி

**17415 / 16 ஹரிப்பிரியா விரைவுவண்டி**, இந்திய இரயில்வேயினால் இயக்கப்படுகிறது . இந்த வண்டி சத்ரபதி ஷாகு மகாராஜ் முனையத்தில் (கோலாப்பூர்) இருந்து கிளம்பி, திருப்பதி வரை சென்று திரும்பும்.
# ஹரிப்பிரியா விரைவுவண்டி

## வழித்தடம்

- சத்ரபதி ஷாகு மகாராஜ் முனையம்
- மிரஜ்
- பெல்காம்
- தார்வாடு
- हुबळी
- கதகு
- கொப்பள்
- ஹொசப்பேட்டை
- பெல்லாரி
- குந்தகல்லு
- குடி
- கடப்பா
- ரேணிகுண்டா
- திருப்பதி
# பார்துமான் சிங் பிரார்

**பார்துமான் சிங் பிரார்** *(Parduman Singh Brar)* என்பவர் ஓர் இந்தியத் தடகள வீரராவார். 15 அக்டோபர் 1927 முதல் 22 மார்ச்சு 2007 வரையில் வாழ்ந்த இவர், குண்டு எறிதல், வட்டு எறிதல் போன்ற தடகள விளையாட்டுகளில் சிறப்புப் பெற்றிருந்தார். ஆசிய விளையாட்டுப் போட்டிகளில் ஒன்றுக்கு மேபட்ட பிரிவுகளில் பதக்கம் வென்ற ஒரு சில வீரர்களுள் இவரும் ஒருவராவார்.
# பார்துமான் சிங் பிரார்

## வாழ்க்கை

1950 களில் குண்டு எறிதல், வட்டு எறிதல் போன்ற தடகள விளையாட்டுகளில் இந்தியாவின் தேசிய சாம்பியனாக பார்துமான் சிங் பிரார் விளங்கினார். 1958 ஆம் ஆண்டில் முதன்முதலாக சென்னையில் நடைபெற்ற தேசிய குண்டு எறிதல் போட்டியில் வெற்றி பெற்ற இவர் 1954,1958 மற்றும் 1959 ஆம் ஆண்டுகளில் தேசிய வட்டு எறிதல் போட்டிகளில் பட்டம் வென்றார். மணிலாவில் 1954 ஆம் ஆண்டு நடைபெற்ற ஆசிய விளையாட்டுப் போட்டிகளில் குண்டு எறிதல் மற்றும் வட்டு எறிதல் ஆகிய இரு பிரிவுகளிலும் தங்கப் பதக்கத்தை வென்றார். ஆசிய விளையாட்டுப் போட்டிகளில் இரண்டு பிரிவுகளில் தங்கப் பதக்கம் வென்ற முதலாவது ஆசியர் என்ற பெருமை இவருக்குக் கிடைத்தது. 1958 டோக்கியோ ஆசிய விளையாட்டுப் போட்டிகளில் குண்டு எறிதலில் தங்கப் பதக்கம் மற்றும் வட்டு எறிதலில் வெண்கலப் பதக்கம் என இவருடைய சாதனை தொடர்ந்தது. கடைசியாக 1962 ஆம் ஆண்டு சகார்த்தாவில் நடைபெற்ற ஆசிய விளையாட்டுப் போட்டியில் வட்டு எறிதல் பிரிவில் வெள்ளிப் பதக்கம் பெற்றதுடன் இவருடைய பதக்க வேட்டை முடிவுக்கு வந்தது. மூன்று ஆசிய விளையாட்டுப் போட்டிகளில் ஐந்து பதக்கங்கள் வென்றது இவருடைய சாதனையாகும். இந்திய விளையாட்டுக்கு பார்துமான் சிங் பிரார் அளித்த பங்களிப்பைப் பாராட்டி கௌரவிக்கும் வகையில் 1999 ஆம் ஆண்டு இந்திய அரசாங்கம் அவருக்கு அர்ச்சுனா விருது|அருச்சுனா விருதை]] அளித்து சிறப்பித்தது 2007 ஆம் ஆண்டு மார்ச்சு 22 ஆம் நாள் இறந்து போனார். மரணத்தின்போது நோயுடன் வறுமையிலும் துன்புற்றார்.
# சத்ரபதி ஷாகு மகாராஜ் முனையம்

**சத்ரபதி ஷாகு மகாராஜ் முனையம்**, இந்திய மாநிலமான மகாராஷ்டிராவின் கோலாப்பூர் நகரத்தில் உள்ளது. இது மிராஜ் - கோலாப்பூர் வழித்தடத்தின் இறுதி முனையமாகும். இங்கிருந்து மும்பை, புனே, ஐதராபாத், பெங்களூர், சோலாப்பூர், நாக்பூர், திருப்பதி, அகமதாபாத், தில்லி, தன்பாத் உள்ளிட்ட நகரங்களுக்கு தொடர்வண்டிகள் இயக்கப்படுகின்றன.
# சத்ரபதி ஷாகு மகாராஜ் முனையம்

## வண்டிகள்

### விரைவுவண்டிகள்

- கோலாப்பூர் - அகமதாபாத் விரைவுவண்டி
- கோலாப்பூர் - தன்பாத் விரைவுவண்டி
- கோலாப்பூர் - புது தில்லி விரைவுவண்டி
- கோலாப்பூர் - கோரக்பூர் மகாராஷ்டிரா விரைவுவண்டி
- கோலாப்பூர் - ஐதராபாத் விரைவுவண்டி
- கோலாப்பூர் - மும்பை சி.எஸ்.டி கோய்னா எக்ஸ்பிரஸ்
- கோலாப்பூர் - மும்பை மகாலட்சுமி விரைவுவண்டி
- கோலாப்பூர் - மும்பை சகாயத்ரி விரைவுவண்டி
- கோலாப்பூர் - திருப்பதி ஹரிப்பிரியா விரைவுவண்டி.
- கோலாப்பூர் - சோலாப்பூர் விரைவுவண்டி
- கோலாப்பூர் - பெங்களூர் ராணி சென்னம்மா விரைவுவண்டி
# சத்ரபதி ஷாகு மகாராஜ் முனையம்

## வண்டிகள்

### பயணியர் வண்டி

1. கோலாப்பூர் - புனே பயணியர் வண்டி
1. கோலாப்பூர் - மிராஜ் பயணியர் வண்டி
# வெள்ளமாரி அம்மன்

**வெள்ளமாரி அம்மன்** என்பவர் இந்து சமய நாட்டார் தெய்வங்களில் ஒருவராவார்.
# வெள்ளமாரி அம்மன்

## தொன்மம்

இவர் ஸ்ரீவைகுண்டத்தில் வாழ்ந்த பிராமணப் பெண்ணான அனந்தாயி. கணவனை இழந்து கைக்குழந்தையுடன் இருந்த போது, கணவரின் உறவினர்கள் சூழ்ச்சியால் சொத்துகளை இழந்தார். வாழ வழியின்றி குழந்தையை கொன்று தானும் சுனையில் குதித்து தற்கொலை செய்துகொண்டார். அவளுடைய இறப்பிற்கு காரணமானவர்கள் வெள்ளத்தில் இறந்தார்கள். சிவபெருமானின் வரத்தால் சக்திகள் பெற்று வெள்ளமாரியாக மாறினாள்.
# வெள்ளமாரி அம்மன்

## கோயில்

- ஸ்ரீவைகுண்டம் சந்தனமாரி அம்மன் கோயில், கண்ணபிரான் கோயில் சந்நதித் தெரு.
# வெள்ளமாரி அம்மன்

## கதைப்பாடல்

நாட்டார் கதைப்பாடல்களில் இந்த அனந்தாயி குறித்து பாடல் உள்ளது.
# உருப்புடி அம்மன்

**உருப்புடி அம்மன்** என்பவர் இந்து சமய நாட்டார் தெய்வங்களில் ஒருவராவார். பல்வேறு காரணங்களால் இறந்து போன கருவுற்ற பெண்களை உருப்புடி அம்மன் என்ற பெயரில் மக்கள் வழிபடுகின்றனர்.  
- மதானமேடு அணைக்கட்டு உடையாமல் இருக்க சூல் பெண் பலி சடங்கினால் இறந்து போன பெண்ணை கடலூர் மாவட்டம் கஞ்சமநாதபுரத்தில் மக்கள் உருப்புடி அம்மனாக வழிபடுகின்றனர்.
# உருப்புடி அம்மன்

## தொன்மம்

உருப்புடி அம்மன் குறித்து இரு கதைகள் கூறப்படுகின்றன. கதை இரண்டிலும் கருவுற்ற பெண் பலியாக்கப்பட்டாள் என்பதை அறிய முடிகிறது. மக்கள் அத் துயரத்தினைத் தாங்காமல் இறந்த பெண்ணை அம்மனாக வழிபடுகின்றனர்.
# உருப்புடி அம்மன்

## தொன்மம்

### தொண்டைமான் மகள்

தொண்டைமான் மன்னர் சமுட்டியான் என்பவரின் திறமையைக் கண்டு தளபதியாக நியமிக்கிறார். அவருக்கு தனது மகளையும் திருமணம் செய்து கொள்கிறார். அவர் கருவுற்ற சமயம் பெருமழை பெய்து, மதானமேடு அணை உடைந்து வெள்ளம் ஊருக்குள் வந்தது. அணையை சரிசெய்ய முயலும் போது "தலைச்சன் பிள்ளையை வயிற்றில் சுமக்கும் கர்ப்பிணியை பலிகொடுத்தால் அணை உடையாது பாதுகாப்பாக இருக்கும்" என அசிரிரி ஒலித்தது.  
அதனால் மக்கள் தொண்டமான் தங்கள் குடும்ப பெண்களை பலி கொடுத்துவிடுவார் என பயந்து கருவுற்ற குடும்ப பெண்களை பக்கத்து பாளையங்களுக்கு அனுப்பினர். அந்நிலையில் தொண்டைமானின் மகள் நாட்டு மக்களின் நன்மைக்காக தன்னையே பலியாகக் கொடுக்க முன்வருகிறாள். குறுவாளால் தன்னையே பலி கொடுத்துக் கொண்டாள் தொண்டைமானின் மகள். அவளுடைய தியாகம் கண்டு மக்கள் அம்மனாக வழிபடுகின்றனர்.  
தொண்டைமான் மகள் பலி கொடுத்துக் கொண்ட இடம் 'உருவறுத்தான் கொல்லை' என்று அழைக்கப்படுகிறது.
# உருப்புடி அம்மன்

## தொன்மம்

### பாளையக்காரர் மகள்

கி.பி 17 ஆம் நூற்றாண்டின் பிற்பகுதியில் ஆர்க்காடு நவாப்பிற்கு வரிகட்ட பாளையக்காரர்கள் நிர்பந்திக்கப்பட்டார்கள். அதில் தென்குத்து பாளையக்காரராக வீரமுண்டனார் இருந்தார். அவர் வரி கட்ட மறுத்ததால், நவாப்பின் படையினர் தென்குத்து பாளையக்காரரை எதிர்த்துப் போர் செய்தனர்.  
நவாப்பிற்குத் துணையாக வடகுத்து பாளையக்காரர்களும் இணைந்தனர். இதனால் தனியாக நின்று போராடிய வீரமுண்டனாரும், அவரது வாரிசுகளும் தோற்கடிக்கப்பட்டனர். அவர்களின் அரண்மனை சூறையாடப்பட்டு, மகளிர்கள் துன்புறுத்தப்பட்டனர். இதனைத் தடுக்க முனைந்த வீரமுடையார் கருவுற்ற பெண்ணை கொலை செய்தனர்.  
அரசியல் காரணங்களுக்காகப் படுகொலை செய்யப்பட்ட பாளையக்கார மகளை உருப்படியம்மனாக வணங்குகிறனர்.
# உருப்புடி அம்மன்

## கோயில்கள்

- உருப்படியம்மன் கோயில், சந்தைவெளிப் பேட்டை, கடலூர் மாவட்டம்.
- உருப்புடி அம்மன் கோயில், கஞ்சமநாதபுரம், வடலூர்-சென்னை சாலை
# கலூகா மாகாணம்

**கலூகா மாகாணம்** (*Kaluga Oblast*, , **கலூசுக்கயா ஓபிலாஸ்து**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் தலைநகர் கலூகா நகர். 2010 கணக்கெடுப்பின்படி, இங்குள்ள மக்கள்தொகை 1,010,930. 1944 இல் நிறுவப்பட்ட இம்மாகாணம் உருசியாவின் ஐரோப்பியப் பகுதியின் நடுவில் அமைந்துள்ளது.
# கலூகா மாகாணம்

## புவியியல்

இம்மாகாணத்தின் பரப்பளவு 29,800&nbsp;கி.மீ.² ஆகும். இதன் எல்லைகளாக மேற்கே பிரையான்சுக் மாகாணம், தென்மேற்கே ஒரியோல் மாகாணம், தென்கிழக்கே தூலா மாகாணம், கிழக்கே மாஸ்கோ மாகாணம், வடக்கே சொமோலியென்சுக் மாகாணம் ஆகியன அமைந்துள்ளன.
# கலூகா மாகாணம்

## மக்கள்

2010 மக்கள் கணக்கெடுப்பின் படி, இம்மாகாணத்தின் மக்கள்தொகை 1,010,930; கலூகா மாகாண மக்களில் 48.6% உருசிய மரபுவழித் திருச்சபையைச் சேர்ந்தவர்கள். 7% பொதுக் கிறித்தவர்கள். 2% சிலாவிக் சமய (ரொத்னோவர்) இயக்கங்கள், 2% பழமைவாதக் கிறித்தவர்கள், 1% இற்கும் குறைவ்கான முஸ்லிம்கள் ஆவர்.
# பஞ்சாப் படுகொலைகள், 1991

**பஞ்சாப் படுகொலைகள்,1991** *(1991 Punjab killings)* என்பது இந்தியாவின் பஞ்சாப் மாநிலம் லூதியானா மாவட்டத்தில் தொடருந்துப் பயணிகள் படுகொலை செய்யப்பட்ட ஒரு நிகழ்வைக் குறிக்கிறது. 1991 ஆம் ஆண்டு சூன் மாதம் 17 ஆம் நாள் நடந்த இந்நிகழ்வில், லூதியானா அருகில் இரண்டு தொடருந்துகளில் பயணம் செய்து கொண்டிருந்த குறைந்தது 80 முதல் 126 பயணிகளை சீக்கியத் தீவிரவாதிகள் சுட்டுக் கொன்றனர்.  
லூதியானா தொடருந்து நிலையத்திற்கு ஒரு கிலோமீட்டருக்கு முன்பாக தீவிரவாதிகள் இரண்டு தொடருந்துகளிலும் அபாயச் சங்கிலியை இழுத்து தொடருந்துகளை நிறுத்தினர். ஒரு தொடருந்தில் பெட்டிகளுக்குள் தீயிட்டு 80 பயணிகளை கொலை செய்தனர். பயணம் செய்த இந்துக்களைத் தனியாகப் பிரித்து அவர்களை மட்டும் சுடவேண்டும் என்று கூறியதாக தப்பிப் பிழைத்த பயணிகள் தெரிவித்தனர். தாக்குதல் நிகழ்த்திய தீவிரவாதிகள் இரயில் முழுக்க ஊடுருவி சீக்கியர்களை மட்டும் விட்டுவிட்டு இந்துக்களை அடையாளம் கண்டு சுட்டுக் கொலை செய்தனர். மற்றொரு இரயிலில் பாகுபாடு ஏதுமின்றி தீவிரவாதிகள் அனைவரையும் சுட்டுக் கொலை செய்தனர். தாக்குதல் நடத்திய தீவிரவாதிகள் தப்பியோடிய பிறகு, இரயில் மீண்டும் பத்துவால் இரயில் நிலையத்திற்கு வந்தது. மருத்துவர்களுடன் மீட்பு குழு அங்கு வந்து சேர்ந்திருந்தது. தப்பிப் பிழைத்தவர்களுக்கு உள்ளூர் கிராம மக்கள் உண்ண உணவும் தண்ணீரும் கொடுத்து உதவினர். மருத்துவர்கள் மருந்தும், மனோதைரியமும் அளித்தனர். ஏப்ரல் மாத நடுவில் தேர்தல்கள் அறிவிக்கப்பட்ட பிறகு சூன் மாதத்திற்குள் மாநிலம் முழுவதும் சுமார் 700 பேர் கொலை செய்யப்பட்டனர்.  
இதே ஆண்டின் இறுதியில், 1991 திசம்பர் மாதத்தில் லூதியானாவிலிருந்து பெரோசுபூர் சென்ற இரயிலில் மேலும் 49 பயணிகளை தீவிரவாதிகள் சுட்டுக் கொலை செய்தனர்
# பஞ்சாப் படுகொலைகள், 1991

## இவற்றையும் காண்க

- 1987 லால்ரு படுகொலைகள்
# பச்சையம்மன்

**பச்சையம்மன்** என்பவர் நாட்டார் தெய்வங்களில் ஒருவராவார். இவர் குறித்து எண்ணற்ற கதைகள் கூறப்படுகின்றன.  
- பார்வதி சிவபெருமானின் இடதுபுறத்தில் இடம்பெற பச்சையம்மனாக சிவபூசை செய்தாள்.  
- சூரகோபன் என்ற அசுரனை கொல்ல சென்ற போது பச்சை வண்ணத்தில் இருந்தாள்..
# குரு அமர் தாஸ்

**குரு அமர் தாஸ்** (Guru Amar Das) (குர்முகி: ਗੁਰੂ ਅਮਰ ਦਾਸ) (1479 மே 5 - 1574 செப்டம்பர் 1) என்பவர், முதல் முக்கிய 10 சீக்கிய குருக்களில் மூன்றாவது குருவாவார். ஒரு விவசாய குடும்பத்தில் பிறந்த இவருக்கு, 1552-ம் ஆண்டு மார்ச்சு 26-ஆம் நாள் சீக்கிய குரு பட்டம் வழங்கப்பட்டதாக அறியப்பட்டது.
# குரு அமர் தாஸ்

## ஆரம்பகால வாழ்க்கை

விவசாயம் மற்றும் வியாபாரம் செய்யும் குடும்பத்தைச் சேர்ந்த அமர் தாசு, தந்தை 'தேஜ் பான்', தாய் 'மாதா லச்மி' என்பவர்களுக்கு மூத்த மகனாக பிறந்தவர். ஒரு கடைக்காரராக இருந்த அவரது குடும்பம், அமிர்தசரஸில் இருந்து 13 கி.மீ. தென்மேற்கே அமைந்துள்ள பசர்கே (Basarke) என்னும் ஒரு கிராமத்தில் வசித்து வந்தது. 'மாதா மன்சா தேவி' என்பவரை திருமணம் செய்துகோண்ட குரு அமர் தாசுக்கு, நான்கு குழந்தைகள் முறையே முதல் இரண்டு ஆண் குழந்தைகளும்,*(பாய் மோகன், பாய் மொகரி),* அடுத்து *(பீபீ டானி, மற்றும் பீபீ பானி)* என்ற இரண்டு இளைய பெண்குழந்தைகள் பிறந்தன. பின்பு, 1553-ம் ஆண்டு தனது தந்தை இறந்த பிறகு, அவரது குடும்ப தலைவர் ஆனார்.
# குரு அமர் தாஸ்

## ஆரம்பகால வாழ்க்கை

### ஆன்மிகம்

மதப்பற்றுடையவராகவும், ஆன்மீகத்தில் அதீத ஈடுபாடு கொண்டவராகவும் இருந்த அவர், வைணவ முறையில் வழிபாடுகள் செய்பவராக இருந்துள்ளார். அவரது நாற்பத்திரண்டாவது வயது முதல், அவர் ஒவ்வொரு ஆண்டும் புனித யாத்திரை மேற்கொண்டு உத்தரகண்ட் மாநிலத்திலுள்ள முக்தி தரும் ஏழு இந்து புனித நகரங்களில் ஒன்றான அரித்துவார் சென்றுவருவதை வழக்கமாகக் கொண்டிருந்தார். அக்கேள்விக்கு, அவர் எந்த குரு என்று பதிலளித்தார். பதிலை கேட்ட அமர் தாஸ் பல குழப்பங்களுக்கு ஆளானார். மேலும், அக்குருவின் துறவியான தாங்களுக்கு எனது உணவை பகிர்ந்து கொண்டமைக்கு வருத்தம் தெரிவித்துக்கொள்கிறேன் என்றார் அமர் தாஸ். மேலும் அவர், அந்த குருவின் துறவியான உங்களுக்கு எனது உணவை கொடுத்து பாவம் செய்துவிட்டேன் அதற்காக நான் மீண்டும் ஹரித்வார் சென்று என் பாவத்தை போக்கவேண்டும் என்றார். அப்போது அத்துறவி இடைமறித்து ஒரு கருத்தை பிரதிபலித்தார், அதை கேட்ட அமர்தாஸ் நமக்கும் ஓர் குரு தேவையென்பதை உணர்ந்தார். பாடல் கேட்டது, அது இனிமையாகவும், எழுச்சியூட்டும்படியும் இருந்தன. அவர் கவனத்துடன் அப்பாடல் கேட்டு மற்றும் வார்த்தைகளின் அர்த்தத்தை பிரதிபலித்தார். அந்த பாடலை அம்ரோவின் தந்தை 'குரு அங்கது தேவ்' என்பவர், அம்ரித்சரிலிருந்து 25 கி.மீ. தொலைவில் உள்ள கதூர் சாகிப் எனும் சிற்றூரில் தங்கியிருந்தபோது கற்றுக் கொண்டதாக அறிந்துகொண்டார். அமர் தாஸ், அப்பாடலில் அவரது உண்மையான நிலை, மனம் மற்றும் ஆன்மீக ஆறுதல் அமைதி பெற்று ஒரு குரு தேவை என்று சுருக்கமாக உணர்ந்து கொண்டார்.  
இதற்கிடையில், பாய் ஜெத்தாவுக்கு (Bhai Jetha) பின் ஆட்சிக்கு வந்த குரு அமர்தாஸ் தனித்து விடப்பட்டதாக உணர்ந்தார். அவ்வேளையில் அவரது பாட்டி 1541-இல் லாகூர் பசர்கியில் (Basarkay) இருந்து அங்கு வநதார்.
# முப்பிடாதி அம்மன்

**முப்பிடாதி அம்மன்** என்பவர் நாட்டார் தெய்வங்களில் ஒருவராவார். இந்த அம்மன் திரிபுரங்களான இரும்பு, வெள்ளி, பொன் நகரங்களை ஆண்ட அரக்கர்களின் காவல் தெய்வமாக இருந்துள்ளாள்.  
முப்புரத்தை காவல் காத்தமையால் முப்பிடாதி, முப்புடாதி, முப்பிடாரி என்ற பெயர்களில் அழைக்கப்படுகிறார்.
# முப்பிடாதி அம்மன்

## புராணக் கதை

முப்பிடாரி-பிடாரி அம்மன் கன்னியர்கள் ஏழு பேர்களில் கடைசி பெண் தெய்வமாகும். இவள் சிவனை நோக்கி தவம் செய்து சிவனிடம் 103 சிவலிங்கம் பெற்றார். பின்பு ஒரு நாள் சிவனடியார்கள் சிவனுக்கு அபிசேகம் செய்ய பால் கொண்டு செல்லும் போது அதனை வாங்கிப் பருகினாள். இதனால் கோபம் அடைந்த சிவன் தான் வழங்கிய சிவலிங்கத்தை திருமாலை வாங்கி வர வேண்டினார். திருமாலும் வாங்கச் சென்றார். இதனை அறிந்த அம்பிகை 3 சிவலிங்கத்தை விழுங்கினார். ஆகையால் அம்மனுக்கு 3 முகம் தோன்றியது. இதனால் அம்மனுக்கு முப்பிடாரி அம்மன் என்று பெயர் பெற்றது  
- முப்பிடாதி அம்பாள் (கடையம்)
- செந்தட்டி முப்பிடாதி அம்மன்
- ஆழ்வார்குறிச்சி பரும்பு முப்பிடாதி அம்மன் கோயில்
- சுத்தமல்லி முப்பிடாதியம்மன் கோயில்
- சுத்தமல்லி பச்சேரி முப்பிடாரி அம்மன் கோயில்
- விக்கிரமசிங்கபுரம் வடக்குத் தெரு
- உடையாம்புளி முப்பிடாதி அம்மன் கோவில்
- முப்புடாதி அம்மன் கோவில் (களக்குடி)
- களக்காடு,குடில்தெரு ஸ்ரீ முப்பிடாதி அம்மன் திருக்கோவில்
- மறுகால் குறிச்சி ஸ்ரீ முப்பிடாதி அம்மன் கோயில் திருநெல்வேலி
# விக்கிப்பீடியா:Statistics/weekly/3-Jul-2016
| 118 | 2406:5600:68:D096:5886:9A64:A87:B960 | 0 | 1 | 0 | 0 | 0 | 0 | 0 | 1 | 0 |  |
| 119 | Edwin nariyan | 0 | 0 | 0 | 0 | 0 | 0 | 1 | 1 | 0 |  |
| 120 | 27.59.248.209 | 0 | 1 | 0 | 0 | 0 | 0 | 0 | 1 | 0 |  |
| 121 | 122.164.131.231 | 0 | 1 | 0 | 0 | 0 | 0 | 0 | 1 | 0 |  |
| 122 | MPF | 0 | 1 | 0 | 0 | 0 | 0 | 0 | 1 | 0 |  |
| 123 | 31.45.122.227 | 0 | 1 | 0 | 0 | 0 | 0 | 0 | 1 | 111 |  |
| 124 | 37.210.255.157 | 0 | 1 | 0 | 0 | 0 | 0 | 0 | 1 | 231 |  |
| 125 | Kalaivanan S | 0 | 0 | 0 | 0 | 0 | 0 | 1 | 1 | 0 |  |
| 126 | Ericmetro | 0 | 0 | 0 | 0 | 1 | 0 | 0 | 1 | 0 |  |
| 127 | Aadhitharajan | 0 | 1 | 0 | 0 | 0 | 0 | 0 | 1 | 11 |  |
| 128 | 113.210.61.124 | 0 | 1 | 0 | 0 | 0 | 0 | 0 | 1 | 4 |  |
| 129 | Jü | 0 | 1 | 0 | 0 | 0 | 0 | 0 | 1 | 22 |  |
| 130 | AddisWang | 0 | 0 | 0 | 0 | 0 | 0 | 1 | 1 | 0 |  |
| 131 | 101.222.229.46 | 0 | 1 | 0 | 0 | 0 | 0 | 0 | 1 | 0 |  |
| 132 | Maathavan | 0 | 0 | 0 | 0 | 0 | 0 | 1 | 1 | 0 |  |
| 133 | அலங்காரம் | 0 | 0 | 0 | 0 | 0 | 0 | 1 | 1 | 0 |  |
| 134 | Viswaprabha | 0 | 0 | 0 | 0 | 1 | 0 | 0 | 1 | 0 |  |
| 135 | 202.9.41.229 | 0 | 1 | 0 | 0 | 0 | 0 | 0 | 1 | 0 | } |
# மத்திய ஆசிரியர் தகுதித் தேர்வு

**மத்திய ஆசிரியர் தகுதித் தேர்வு** (*Central Teacher Eligibility Test - CTET*) என்பது இந்திய அரசின் மத்திய இடைநிலைக் கல்வி வாரியம் (சி.பி.எஸ்.இ.) நடத்தும் ஆசிரியர்களுக்கான தகுதித்தேர்வு ஆகும்.  
இத்தேர்வு கேந்திரிய வித்யாலயா சங்கதன், நவோதயா வித்யாலயா சமிதி மற்றும் யூனியன் பிரதேசங்களில் உள்ள மத்திய அரசுப் பள்ளிகளில் 1 முதல் 8ஆம் வகுப்பு வரை ஆசிரியர்களைத் தேர்வு செய்வதற்காக நடத்தப் படுகிறது.
# மத்திய ஆசிரியர் தகுதித் தேர்வு

## நோக்கம்

அனைவருக்கும் இலவச கட்டாயக் கல்விச் சட்டத்தின் அடிப்படையில் தகுதியான ஆசிரியர்களைப் பள்ளிக்குத் தேர்வு செய்யவேண்டும் என்ற நோக்கில் ஆசிரியர் தகுதித் தேர்வு அறிமுகப்படுத்தப்பட்டு செயல்படுத்தப்பட்டு வருகிறது.
# மத்திய ஆசிரியர் தகுதித் தேர்வு

## கல்வித் தகுதி

### தாள்-1

1 முதல் 5ஆம் வகுப்பு வரையிலான (தாள்-1) தொடக்க நிலை பிரிவிற்கான தேர்வை எழுத கீழ்க்கண்ட ஏதேனும் ஒன்றில் தகுதி பெற்றிருக்க வேண்டும்.
- குறைந்தபட்சம் 50% மதிப்பெண்களுடன் +2 தேர்ச்சி பெற்று, 2 வருட Elementary Education டிப்ளமோ படிப்பையும் முடித்திருக்க வேண்டும்.
- குறைந்தபட்சம் 50% மதிப்பெண்களுடன் +2 தேர்ச்சி பெற்று 4 வருட Bachelor of Elementary Education (B.EI.Ed) முடித்திருக்க வேண்டும்.
- குறைந்தபட்சம் 50% மதிப்பெண்களுடன் சிறப்புக் கல்வியியல் பிரிவில் 2 வருட டிப்ளமோ முடித்திருக்க வேண்டும்.
- ஏதேனும் ஓர் இளங்கலைப் பட்டப் படிப்புடன் Elementary Education பிரிவில் 2 வருட டிப்ளமோ படிப்பை முடித்திருக்க வேண்டும்.
# மத்திய ஆசிரியர் தகுதித் தேர்வு

## கல்வித் தகுதி

### தாள்-2

6 முதல் 8ஆம் வகுப்பு வரையிலான (தாள்-2) தொடக்க நிலைப் பிரிவிற்கான தேர்வை எழுத கீழ்க்கண்ட ஏதேனும் ஒன்றில் தகுதி பெற்றிருக்க வேண்டும் .
- பட்டப்படிப்பு தேர்ச்சியுடன் Elementary Education பிரிவில் 2 வருட டிப்ளமோ படிப்பை முடித்திருக்க வேண்டும்.
- குறைந்தபட்சம் 50% மதிப்பெண்களுடன் பட்டப்படிப்பை முடித்து அத்துடன் ஒரு வருட பி.எட் படிப்பை முடித்திருக்க வேண்டும்.
- NCTE விதிப்படி குறைந்தபட்சம் 45% மதிப்பெண்களுடன் ஒரு வருட பி.எட் படிப்பை முடித்திருக்க வேண்டும்.
- குறைந்தபட்சம் 50% மதிப்பெண்களுடன் +2 தேர்ச்சி பெற்று 4 வருட Bachelor in Elementary Education (B.EI.Ed.) படிப்பை முடித்திருக்க வேண்டும்.
- குறைந்தபட்சம் 50% மதிப்பெண்களுடன் +2 தேர்ச்சி பெற்று 4 வருட பி.ஏ., பி.எட் அல்லது பி.எஸ்சி., பி.எட் படிப்பை முடித்திருக்க வேண்டும்.
- குறைந்தபட்சம் 50% மதிப்பெண்களுடன் சிறப்புக் கல்வியியல் பிரிவில் ஒரு வருட பி.எட் படிப்பை முடித்திருக்க வேண்டும். எஸ்.சி, எஸ்.டி, ஓ.பி.சி மற்றும் மாற்றுத்திறனாளிகளுக்கு குறைந்தபட்ச மதிப்பெண்களில் 5 சதவீதம் தளர்வு அளிக்கப்படும்.
- கல்வியியல் பிரிவில் இளநிலை அல்லது டிப்ளமோ பயிலும் இறுதி ஆண்டு மாணவர்களும் CTET விண்ணப்பிக்கலாம். ஆனால், கல்வியியலில் தேர்ச்சி பெற்ற பின்னரே CTET தகுதிச் சான்றிதழ் செல்லுபடியாகும்.
# மத்திய ஆசிரியர் தகுதித் தேர்வு

## தேர்வு முறை

முதலாம் வகுப்பு முதல் 5 ஆம் வகுப்பு வரை பணிபுரிய விரும்புபவர்கள் முதல் தாளையும், 6 ஆம் வகுப்பு முதல் 8 ஆம் வகுப்பு வரை ஆசிரியராகப் பணிபுரிய விரும்புபவர்கள் இரண்டாம் தாளையும் எழுத வேண்டும். இரண்டு நிலைகளிலும் பாடம் நடத்த விரும்புவோர் இரு தாள்களும் எழுத வேண்டும்.
# மத்திய ஆசிரியர் தகுதித் தேர்வு

## சான்றிதழ்

மத்திய இடைநிலைக் கல்வி வாரியம் மூலம் தகுதித் தேர்வில் தேர்ச்சி பெற்றவர்களுக்கான சான்றிதழ் கொடுக்கப் படுகிறது.இச்சான்றிதழ் வாழ்நாள் முழுவதும் செல்லுபடியாகும். விண்ணப்பதாரர்கள் எத்தனை முறை வேண்டுமானாலும் இந்தத் தகுதித் தேர்வை எழுதலாம். தகுதி பெற்ற விண்ணப்பதாரர்கள் தங்களது மதிப்பெண்களை உயர்த்திக் கொள்ள இத்தேர்வை மீண்டும் எழுதவும் அனுமதிக்கப்படுகிறார்கள்.
# விக்கிப்பீடியா:உங்களுக்குத் தெரியுமா/சூலை 6, 2016

- இணையத்தை பரந்த சமூகத்துக்கு அறிமுகப்படுத்திய உலகளாவிய வலையை 1990 ஆம் ஆண்டு **டிம் பேர்னேர்ஸ்-லீ** (படம்) கண்டுபிடித்தார்.
- **பெர்ள்** நிரல் மொழி மனித மரபகராதித் திட்டத்தில் டி.என்.ஏ. தொடர்வரிசைகளை விரைவாகப் பகுப்பாய்வு செய்ய உதவியது.
- **பிரெஞ்சுப் புரட்சி** விடுதலை, சமத்துவம், சகோதரத்துவம் ஆகிய கொள்கைகளை முழங்கி 1789–1799 காலப்பகுதியில் நிகழ்ந்தது.
# விக்கிப்பீடியா:உங்களுக்குத் தெரியுமா/சூலை 13, 2016

- **வளரி** *(படம்)* என்பது ஓடித் தப்பிப்பவர்களை பிடிப்பதற்கு பண்டைய தமிழரால் பயன்படுத்தப்பட்ட ஒருவகை வளைத்தடி போன்ற ஆயுதம் ஆகும்.
- **கருங்குழிகள்** என்பன, இவற்றின் எல்லைக்குள் செல்லும் ஒளி உட்பட்ட எதுவுமே வெளியேற முடியாத அளவு வலுவான ஈர்ப்புச் சத்தியைக் கொண்டுள்ள அண்டவெளியின் ஒரு பகுதியாகும்.
- **மங்கோலியப் பேரரசு** அதன் உச்சநிலையில் 36 மில்லியன் சதுர கிமீ பரந்து ஏறத்தாழ 100 மில்லியன் மக்களைக் கொண்டிருந்த உலக வரலாற்றில் மொத்த பரப்பளவு அடிப்படையில் இரண்டாவது பெரிய பேரரசு.
# சத்தியேந்திரா குமாரசுவாமி

**சத்தியேந்திரா குமாரசுவாமி** (*Satyendra Coomaraswamy*, 1920 – 15 சனவரி 1988) இலங்கையின் முன்னாள் முதல்-தரத் துடுப்பாட்ட வீரரும், இலங்கை அணியின் முன்னாள் தலைவரும் ஆவார்.  
சத்தியேந்திரா சி. குமாரசுவாமி, மங்கையர்க்கரசி ஆகியோருக்குப் பிறந்தவர். கொழும்பு றோயல் கல்லூரியில் கல்வி பயின்ற இவர் கல்லூரித் துடுப்பாட்ட அணியில் ரோயல்-தோமியன் போட்டிகளில் விளையாடினார். இடை-நிலை துடுப்பாட்ட வீரரான இவர் சுழல் திருப்பப் பந்து வீச்சாளரும் ஆவார். தமிழ் யூனியன் துடுப்பாட்டக் கழகத்திற்காக விளையாடினார்.
# விக்கிப்பீடியா:உங்களுக்குத் தெரியுமா/சூலை 20, 2016

- **மூளை** *(படம்)* 100 பில்லியன் நரம்பணுக்களையும், அவை ஒவ்வொன்றுக்கும் இடையே 10 000 வரையான நரம்பிணைப்புகளையும் கொண்டது
- **தமிழ்ப் புத்தாண்டு** தைப்பொங்கல் நாளான தை 1 அமையும் என தமிழ்நாடு அரசு 2008 ஆம் ஆண்டில் அறிவித்தது.
- அண்டத்தின் 75% தனிம திணிவு **ஐதரசனால்** ஆனது.
# விக்கிப்பீடியா:உங்களுக்குத் தெரியுமா/சூலை 27, 2016

- மக்கள் தொகை அடிப்படையில் சீனாவின் மிகப் பெரும் நகரம் **சாங்காய்** ஆகும்.
- ஆங்கிலம், பிரெஞ்சு, எசுப்பானியம், உருசியம், சீனம், அரபு ஆகிய மொழிகள் **ஐக்கிய நாடுகளில் சபையின்** *(படம்)* உத்யோகபூர்வ மொழிகள்.
- ஒரு இரு வரிகளில் ஒரு பொருளை மறை பொருளாக (நேரடியாக விபரிக்காமல்) விபரித்து தொடுக்கப்படும் ஒரு புதிரே **விடுகதை**.
# மந்தீப் கவுர்

**மந்தீப் கவுர்** *(Mandeep Kaur)* என்பவர் ஓர் இந்திய தடகள வீராங்கனை ஆவார். 1988 ஆம் ஆண்டு ஏப்ரல்19 அன்று பிறந்த இவர் முக்கியமாக 400 மீட்டர் தொடர் ஓட்டப் போட்டியில் பங்கேற்றார். 2008 ஆம் ஆண்டு நடைபெற்ற ஒலிம்பிக் போட்டியில் இந்தியாவின் சார்பில் பங்கேற்ற இவர் முதல் சுற்றிலேயே தோல்வியைத் தழுவினார். 2010 ஆம் ஆண்டு நடைபெற்ற பொதுநலவாய விளையாட்டுப் போட்டிகளில் 4x400 மீ தொடர் ஓட்டப்போட்டியில் தங்கப் பதக்கம் வென்றார். 2010 மற்றும் 2014 ஆம் ஆண்டுகளில் நடைபெற்ற ஆசிய விளையாட்டுப் போட்டிகளிலும் இதே பிரிவில் தங்கப் பதக்கம் வென்றார்.  
சிறுநீர் பரிசோதனையில் மந்தீப் கவுர் மெத்தோன் டையீனோன் மற்றும் சிடானோசொலோல் போன்ற வளர்மாற்ற ஊக்க மருந்துகளைப் பயன்படுத்தியுள்ளது தெரிய வந்ததாக ராய்ட்டர்சு செய்தி நிறுவனம் 29 சூன் 2011 இல் ஒரு செய்தி வெளியிட்டது. தொடர்ந்து அதே நாளில் இந்திய தடகள கூட்டமைப்பும் இவர் மீதான தடை அறிவிப்பை வெளியிட்டது. தடை செய்யப்பட்ட உணவுப் பொருட்கள் எதையும் தான் தெரிந்து உட்கொள்ளவில்லை என்றும், பயிற்சிகளின் போது தனக்கு அளிக்கப்பட்ட உணவுக் கூட்டுப் பொருட்களைச் சோதித்துப் பார்க்கும்படியும் மந்தீப் கவுர் விசாரனையின் போது வேண்டுகோள் விடுத்தார் . இதைத் தொடர்ந்து மேற்கொள்ளப்பட்ட சோதனையில், பொதுநலவாய விளையாட்டுப் போட்டிகளில் மந்தீப் கவுரின் குழுவில் உடன் ஓடிய வீராங்கனைகள் அசுவினி அக்குன்யி மற்றும் சினி யோசு உட்பட மொத்தம் ஆறு வீராங்கனைகளுக்கும் ஊக்க மருந்து பரிசோதனையில் இதே முடிவு கிடைத்தது. இந்திய விளையாட்டுத்துறை அமைச்சர் அசய் மேக்கன், உக்ரைன் நாட்டைச் சேர்ந்த பயிற்சியாளர் யூரி ஓக்ரோத்னிக்கை அதிரடியாக வேலை நீக்கம் செய்தார்
# வார்ப்புரு:Cite sports-reference

<includeonly>}
| url =
| }}
}}
| work =
| |http://www.sports-reference.com/olympics/|Olympics at}}
}} Sports-Reference.com
| publisher = Sports Reference LLC
| accessdate = }}}
}}
||http://www.sports-reference.com/olympics/athletes/
||.html
}}
}}
}}
}}</includeonly><noinclude>  
</noinclude>
# சித்தப்ப சாமி

**சித்தப்ப சாமி** என்பவர் நாட்டார் தெய்வங்களில் ஒருவராவார். இவர் குரும்பர் இன மக்களின் குலதெய்வமாக வழிபடப் படுகிறார்.
# சித்தப்ப சாமி

## பெயர்காரணம்

சித்திரகம் என்றால் சிறுத்தைப் புலி என்ற விலங்காகும். அதனை கொல்ல முனைந்து இறந்தவர் என்பதால் சித்திரக சாமி எனவோ,சிறு(த்)தா சாமி எனவோ அழைக்கப்பட்டு அப்பெயர் மருவியிருக்கலாம்.  
சித்தப்ப என்பது சிறிய அப்பன் என்ற நேரடி பொருளை தருகிறது. இதனை சித்திகள் பெற்ற அப்பன் என்று கூறலாம். ஆனால் இவை இவ்விடத்தில் ஏற்பதற்கில்லை.
# சித்தப்ப சாமி

## நடுகல் வழிபாடு

குரும்பர் இன மக்களின் சித்தப்ப சாமி வழிபாடு ஒரு நடுகல் வழிபாடாக உள்ளது. இது இயற்கை வழிபாட்டிற்கு பிறகு இந்துக்கள் மேற்கொண்ட வழிபாடு முறையாகும்.  
இக்கோயிலில் சித்தப்ப சாமி நடுகல் உள்ளது. அதில் புலியொன்று ஆட்டினைக் கொல்வது போலவும். அப்புலியை வீரன் கொல்வது போலவும் சித்தரிக்கப் பட்டுள்ளது. இந்த வகை நடுகல்லினை புலிகுத்திப்பட்டான் நடுகல் என்று ஆய்வாளர்கள் அழைக்கின்றனர்.
# சித்தப்ப சாமி

## கோயில்

பெலமாதனஹள்ளி சித்தப்ப சாமி கோயில், பாலக்கோடு, தருமபுரி மாவட்டம்.
# கலா கக்சா கும்பல்

**கலா கக்சா கும்பல்** *(Kala Kaccha Gang)* என்பது இந்தியாவின் பஞ்சாப் மாநிலத்தில் காணப்பட்ட ஏதோசில நபர்கள் ஒன்றுசேர்ந்து உருவான குற்றவியல் கும்பலைக் குறிக்கிறது. காலெ-கச்செவாலெ அல்லது காலெ கச்செ கும்பல் என்ற பெயர்களாலும் இக்கும்பல் அழைக்கப்பட்டது. வழிப்பறி கொள்ளையர்களும் ஆயுதமேந்திய கொள்ளையர்களும் இக்குழுவில் உறுப்பினர்களாக இருந்தனர். மற்றவர்களின் பார்வையில் அகப்படாமல் தப்பிப்பதற்காக இவர்கள் காவலர் சீருடையை அணிந்து கொள்வார்கள். பிடிபட்டால் தப்பிப்பதற்கு ஏற்ப உடலில் மசகு எண்ணெயைப் பூசிக் கொள்வார்கள்.  
இதைப்போன்ற பல கும்பல்கள் பஞ்சாப் மாநிலத்தில் இயங்கி வந்திருக்கலாம் என சந்தேகிக்கப்படுகிறது. பொதுவாக கிராமப்புறங்களில் தனிமைப்படுத்தப்பட்ட இடங்களில் வாழும் குடும்பங்களே இவர்கள் இலக்காகும். சூறையாடுவதற்கு முன் தேர்ந்தெடுக்கப்பட்ட பலியாட்களை நோட்டம் பார்த்து உறுதி செய்து கொள்வது இவர்கள் வழக்கம் ஆகும். 2014 ஆம் ஆண்டு சூன் சூலை மாதத்தில் மொகாலி காவலர்கள், ஒர் ஆயுதந்தாங்கிய கொள்ளைக் கும்பலின் திட்டத்தை முறியடித்தனர். கைவிடப்பட்ட ஒரு தொழிசாலையைக் கொள்ளையடிக்க அவர்கள் திட்டமிட்டிருந்த வேளையில் கொள்ளையர்களில் 12 பேரை கைது செய்தனர்.
# கலா கக்சா கும்பல்

## சம்பவங்கள்

- 2007 ஆம் ஆண்டு மே மாதத்தில் இக்கும்பலைச் சேர்ந்தவர்கள் இலத்தோவால் கிராமத்தைச் சேர்ந்த ஒரு குடும்பத்தின் மீது தாக்குதல் நிகழ்த்தினர். குடும்பத்தினரை அடித்துத் துன்புறுத்தி, இருவரைக் கற்பழித்து நகைகளை கொள்ளையடித்துச் சென்றனர்.
- சூன் 2007 இல் ஒரு உழவரைக் கொன்று அவரது மனைவியைக் காயப்படுத்தி அவரிடமிருந்த நகைகளை கொள்ளையடித்தனர்.
- 2002 திசம்பர் மாதத்தில், ஓய்வு பெற்ற காவல்துறை துணை கண்காணிப்பாளர் குடும்பம் இக்கும்பலால் படுகொலை செய்யப்பட்டனர். சட்டப்படி இக்குழுவினரைக் கண்டறிந்து தண்டிக்குமாறு அரசு அப்பொழுது ஆணையிட்டது.
- 2002 ஆம் ஆண்டு அக்டோபர் மாதத்தில் மோகா நகரில் ஒரு கால்நடை மருத்துவரின் குடும்பம் இக்கும்பலால் தாக்கப்பட்டு கொள்ளையடிக்கப்பட்டது.
- இலாச்கானி கிராமத்தில் இக்கொள்ளையர்களால் கொலைசெய்யப்பட்ட ராம்சந் என்பவரின் மனைவி சாவிதிரி தேவிக்கு பஞ்சாப் அரசு 20000 ரூபாயை இழப்பீடாக வழங்கியது.
- 2000 ஆம் ஆண்டு மார்ச்சு மாதம் 24 அன்று சலந்தர், குருதாசுபூர், ஒசியாபூர் மற்றும் அம்ரித்சர் நகரங்களில் கொள்ளைச் செயல்களில் ஈடுபட்டிருந்த ஒரு கலா கக்சா கும்பலை காவலர்கள் முறியடித்தனர்.
# மகாராசா இரஞ்சித் சிங் விருது

**மகாராசா ரஞ்சித் சிங் விருது** *(The Maharaja Ranjit Singh Award)* என்பது விளையாட்டுத்துறையில் சிறந்த சாதனை புரியும் வீரர்களுக்காக பஞ்சாப் அரசாங்கம் வழங்குகின்ற ஒரு விருதாகும். விளையாட்டு வீரர்கள் ஒலிம்பிக் விளையாட்டு, உலக அளவிலான போட்டிகள், தேசியப் போட்டிகள், சர்வதேச அளவிலான போட்டிகளில் நிகழ்த்துகின்ற சாதனைகளைப் பாராட்டி இவ்விருது வழங்கப்படுகின்றது. 1978 ஆம் ஆண்டு தொடங்கப்பட்ட இவ்விருது மகாராசா ரஞ்சித் சிங் கேடயமும் ஒரு இலட்சம் ரூபாய் பணமுடிப்பும் கொண்டதாகும். பர்கத் சிங் என்ற ஒலிம்பிக் வீரருக்கு முதலாவது மகாராசா ரஞ்சித் சிங் விருது வழங்கப்பட்டது. 1996 ஆம் ஆண்டு முதல் 2005 வரையில் பத்தாண்டுக் காலம் சில காரணங்களுக்காக இவ்விருது வழங்கப்படாமல் தடைபட்டிருந்தது. 2006 ஆம் ஆண்டு முதல் மீண்டும் இவ்விருது வழங்கும் நடவடிக்கை முன்னெடுக்கப்பட்டது. விருது வழங்கப்படாமல் தடைபட்டிருந்த காலத்தில் சாதனைகள் புரிந்த விளையாட்டு வீரர்களின் பெயரும் பரிசீலிக்கப்பட்டு அவர்களுக்கும் இவ்விருது வழங்கப்படுகிறது.
# கனகவேல் காக்க

***கனகவேல் காக்க*** என்பது 2010 ல் தமிழில் வெளிவந்த அதிரடித் திரைப்படமாகும். இதனை கவின் பாலா எழுதி இயக்கியிருந்தார். இத்திரைப்படத்தில் நடிகர் கரன், ஹரிபிரியா ஆகியோர் முக்கிய கதாப்பாத்திரத்தில் நடித்துள்ளார். இவர்களுடன் கோட்டா சீனிவாச ராவ், ஆதித்யா மற்றும் சம்பத் ராஜ் ஆகியோர் நடித்திருந்தனர்.
# கனகவேல் காக்க

## நடிகர்கள்

- கரண் .. கனகவேல்
- ஹரிப்பிரியா .. சந்தியா
- கோட்டா சீனிவாச ராவ் .. ஐயனாரப்பன்
- ஆதித்யா ... கருணாகரன்
- சம்பத் ராஜ் .. திருநாவுக்கரசு
- வையாபுரி (நடிகர்) .. கருப்பு
- அவினாஸ்.. வக்கீல்
- ராஜ்கபூர்
- தேவதர்சினி
# பர்கத் சிங்

**பர்கத் சிங்** *(Pargat Singh)* என்பவர் இந்தியாவின் வளைகோல் பந்தாட்ட வீரராக இருந்து இந்திய அரசியலுக்குள் வந்த வீரர்களில் ஒருவராவார். ஆளும் சிரோமணி அகாலி தல் கட்சியைச் சேர்ந்தவராக உள்ளார். இந்தியாவிற்காக வளைகோல் பந்தாட்டத்தில் பங்கேற்ற இவர் ஆட்டத்தின் போது பின்கள தடுப்பாட்ட வீரர் நிலையில் விளையாடினார். இந்நிலையில் விளையாடும் தலைசிறந்த உலக விளையாட்டு வீரர்களில் இவரும் ஒருவராவார். 1992 இல் நடைபெற்ற பார்சிலோனா ஒலிம்பிக் கோட்டியிலும், 1996 இல் நடைபெற்ற அட்லாண்டா ஒலிம்பிக் போட்டியிலும் இந்திய வளைகோல் பந்தாட்ட அணிக்கு இவர் தலைமையேற்று விளையாடினார். அரசியலுக்குள் பிரவேசிப்பதற்கு முன்பு பஞ்சாப் மாநிலக் காவல் துறையில் இவர் பணிபுரிந்தார்.
# பர்கத் சிங்

## சாம்பியன்கள் போட்டி

### 1985 (பெர்த்)

இந்தியா X செருமனி : இந்த ஆட்டத்தின் ஒரு கட்டத்தில் இந்தியா 1-5 என்ற புள்ளிகள் கணக்கில் பின் தங்கியிருந்தது. இளம் வீரரான பர்கத் சிங் முன்களத்திற்கு ஆடவந்து ஆட்டத்தின் கடைசி ஆறு நிமிடங்களில் 4 கோல்கள் அடித்து அனைவரின் உள்ளத்தையும் கொள்ளை கொண்டார். அந்த ஆட்டம் வெற்றி தோல்வி ஏதுமின்றி சமநிலையில் முடிந்தாலும் பர்கத் சிங் ஒரு உண்மையான கதாநாயகனாக மிளிர்ந்தார்
# பர்கத் சிங்

## சாம்பியன்கள் போட்டி

### 1986 (கராச்சி)

செருமனிக்கு எதிரான ஆட்டத்தில் அற்புதம் நிகழ்த்திய பர்கத் சிங்கின் ஆட்டம் கராச்சியில் ஆலந்துக்கு எதிரான ஆட்டத்திலும் தொடர்ந்தது. இந்தியா இப்போட்டியில் 3-2 என்ற கோல் கணக்கில் ஆலந்தை வீழ்த்தி வெற்றி பெற்றது.
# பர்கத் சிங்

## அரசியல் வாழ்க்கை

சலந்தர் பாளையம் சட்டப்பேரவை தொகுதிக்காக சிரோன்மணி அகாலிதல் கட்சியின் சார்பாக போட்டியிட்ட பர்கத் சிங் அடுத்தடுத்து காங்கிரசு கட்சியைச் சேர்ந்த யக்பீர் பிராருக்கு எதிராக வெற்றி பெற்றார்
# பர்கத் சிங்

## மதிப்புகள்

சலந்தர் நகரில் செயல்பட்டு வந்த புகழ்மிக்க சுர்சித் சிங் நினைவு வளைகோல் பந்தாட்ட போட்டிக் கழகத்தின் துணைத் தலைவராக பொறுப்பேற்று செயல்பட்டார்
# பர்கத் சிங்

## விருதுகள்

| S.No. | விருதுகள் | ஆண்டு |  |
| --- | --- | --- | --- |
| 1 | பத்மசிறீ | 1998 |  |
| 2 | அருச்சுனா விருது | 1989 | } |
# கந்தகோட்டை

***கந்தக்கோட்டை*** என்பது 2009ல் வெளிவந்த தமிழ் திரைப்படமாகும். இதனை எஸ். சக்திவேல் இயக்கியிருந்தார். நகுல் மற்றும் பூர்ணா முக்கிய வேடங்களில் நடித்திருந்தனர். டிசம்பர் 18, 2009 ல் வெளியிடப்பட்டது.
# கந்தகோட்டை

## நடிகர்கள்

- நகுல் .... சிவா
- பூர்ணா .. பூஜா
- சம்பத் ராஜ் ... சிங்கம் பெருமாள்
- சந்தானமஂ
- பொன்வண்ணன்
- ரவி பிரகாசு
- பாலா சிங்
- சிவரஞ்சனி
- என்பில்ட் ரவி
- இராசேந்திரன் (நடிகர்)
# சீலைக்காரி அம்மன்

**சீலைக்காரி அம்மன்** என்பவர் நாட்டுப்புற பெண் தெய்வங்களுள் ஒருவராவார். இறந்த கணவன் நினைவாகவோ, குடும்ப வன்முறை காரணமாகவோ தீக்குளித்து இறந்து போன பெண்களை *சீலைக்காரி* என்ற பொதுப் பெயரிட்டு அழைக்கின்றனர். இவ்வாறு தீக்குளித்து இறந்து போவதில் உடன்கட்டை ஏறும் வழக்கமும் ஒன்று.
# சீலைக்காரி அம்மன்

## பெயர்க்காரணம்

தீக்குளித்து இறந்த பெண்ணின் சீலை முந்தானை எரியாமல் இருந்தது என்கின்றனர். அதனால் சேலைக்காரி என்ற பெயரில் அப்பெண்ணை வணங்குகின்றனர். சில தொன்மங்களில் அப்பெண் கழுத்தில் போட்டிருந்த மாலை, கையில் வைத்திருந்த எலுமிச்சை பழம் ஆகியவையும் எரியாமல் இருந்ததைக் கொண்டு மாலைக்காரி எனவும் அழைக்கின்றனர்.
# சீலைக்காரி அம்மன்

## வேறு பெயர்கள்

சீலை, சேலை என ஆடையுடைய பெயரை வைத்தும், தீயில் பாய்ந்தவள் என காரணப்பெயரிட்டும் அழைக்கின்றனர்.
- சீலைக்காரி
- சீலைக்காரி அம்மன்
- சேலைக்காரி
- சேலையம்மன்
- தீப்பாஞ்சி அம்மன்
- தீப்பாய்ஞ்ச அம்மன்
- தீப்பாய்ந்தாள்
- மாலைக்காரி
# சீலைக்காரி அம்மன்

## தொன்மம்

ஒரே பெயரில் அழைக்கப்பட்டாலும் இந்த தெய்வங்கள் வெவ்வேறு இடங்களில் வெவ்வேறு காரணங்களுக்காக தீப்பாய்ந்தவர்கள் என்பதால் எண்ணற்ற தொன்மக் கதைகள் இவர்களுக்கு உள்ளன.
# சீலைக்காரி அம்மன்

## சிலமலைப்பட்டி சீலைக்காரி அம்மன்

மதுரை மாவட்டம் சிலமலைப்பட்டியில் வசித்து வந்த கோப்பம்மாள் என்ற தொட்டியம் நாயக்கர் பெண்ணும், சக்கிரியர் ஆணும் சிறு வயதிலிருந்தே நட்புடன் இருந்தார்கள். மாடுகளை ஒன்றாக மேய்ப்பதும், ஒன்றாக உணவருந்துவமும் அவர்களின் வழக்கமாக இருந்தது. இவர்களின் நட்பு குறித்த புரிதல் இல்லாமல் மற்ற மாடுமேயிக்க வந்தவர்கள் கோப்பம்மாள் பெற்றோர், உறவினர்களிடம் தவறாக எடுத்து கூறியதால், கோபமுற்றவர்கள் கோப்பம்மாளை தண்டிக்கின்றனர்.  
தன்மீது தவறு இல்லை என எடுத்துக்கூறியும் கோப்பம்மாளின் உறவினர்கள் கேட்காமல் தண்டித்ததால் மனமுடைந்த அவள் அருகிலுள்ள பானைகள் சுடும் சூலையில் இறங்கி தன்னை மாய்த்துக் கொண்டாள்.
# சீலைக்காரி அம்மன்

## கோயில்கள்

- ஆப்பாடியான் பங்காளி ஆதிபெரிய மலசை ஆதிமந்தி ஆதிசின்ன மலசை கிழவன் வாரிசு 87ஊர் 3கிழவன் சாம்பவர்(பறையர்) குடிபாட்டு தெய்வம் சீலைக்காரி அம்மன் கோயில் பிச்சனாபட்டி,தேவர்மலை,கடவூர் வேப்பங்குடி,விராலிப்பட்டி,தே.சித்தப்பட்டி,தே.அய்யம்பாளையம்,ஜெகதாபி,லந்தக்கோட்டை ஆகிய 87ஊர் குலதெய்வம் ஆகும்.
- சிலமலைப்பட்டி சீலைக்காரி அம்மன் கோவில், மதுரை மாவட்டம்.
- பேரையூர் சீலைக்காரி அம்மன் கோவில்.
- தருமபுரி மாவட்டம் மல்லசமுத்திரம் தீப்பாஞ்சி அம்மன் கோவில்
- அருள்மிகு ஸ்ரீ சின்ன அவினாசி மொண்டிப்பிள்ளை திருக்கோவில், கோட்டநத்தம், குஜிலியம்பாறை தாலுக்கா, திண்டுக்கல் மாவட்டம்